
Módosításokkal egységes szerkezetbe foglalt
Alapító Okirat

Budapest Főváros Közgyűlése a rendelkezésre álló dokumentumok alapján az 1953. évben a Budapest Főváros Tanácsa VB. által létesített Fővárosi Gyermek- és Ifjúságvédő Intézet jelenleg Budapest Főváros Önkormányzatának Módszertani Gyermekvédelmi Szakszolgálata számára az 1997. évi XXXI. törvény 104. § (1) bekezdés a) pontja alapján az 1230/C/1992. (IX. 24.) Főv. Kgy.  határozattal megállapított és kiadott, többször módosított alapító okiratát az 1992. évi XXXVIII. törvény előírásainak megfelelően az 523/2009. (IV. 30.), az 1076/2009. (VI. 25.), az 1235/2009. (VIII. 27.), az 1486/2009. (X. 12.), az 1198/2010. (VI. 3.), valamint a(z)     /2011.(      ) Főv. Kgy. határozatával módosította, és ez alapján az  alábbi egységes szerkezetbe foglalt alapító okiratot adja ki:

1. Az intézmény neve, székhelye
Budapest Főváros Önkormányzatának
Módszertani Gyermekvédelmi Szakszolgálata
1081 Budapest, Alföldi u. 9-13.

- telephelye(i)
  1081 Budapest, Alföldi u. 9-13. 
  1086 Budapest, Teleki L. tér 8-9./B/III.7. 
  1115 Budapest, Bartók Béla út 86. II. 1. 
  1173 Budapest, Újlak u. 43. fsz. 3. 	
  1146 Budapest, Erzsébet királyné útja 6/b.
  1022 Budapest, Tövis u. 3/c. fsz. 2.
  1174 Budapest, Magvető u. 11.
  1185 Budapest, Szerencse u. 9. (Jeges u. 61.)
  1055 Budapest, Falk Miksa u. 8.  (Bérlemény) 
  3412 Bogács, Őz u. 11.  (Üdülő)
  1121 Budapest, Árnyas u. 40.


2. Az intézmény alapítója
Budapest Főváros Önkormányzata
Budapest V., Városház u. 9-11.


3. Az intézmény fenntartója és irányító szerve
Budapest Főváros Közgyűlése
Budapest V., Városház u. 9-11.


4. Az intézmény működési köre
Budapest főváros; a nevelőszülők esetében országos


5. Az intézmény közfeladata, gazdálkodás szerinti besorolása
· önálló jogi személy;
· közfeladata: gyermek- és ifjúságvédelem;
· gyermekjóléti és gyermekvédelmi szolgáltató tevékenységet ellátó költségvetési szerv;
· a feladat ellátáshoz gyakorolt funkciója szerint: önállóan működő és gazdálkodó költségvetési szerv;  
· igazgatás szempontjából (257/2000. (XII. 26.) Korm. rendelet): önálló intézmény.”


6. Az intézmény tevékenységei 
a) ellátandó alaptevékenysége
TEÁOR szám: 8790			           Megnevezése: Egyéb bentlakásos ellátás

Szakmai szempontból meghatározó államháztartási szakágazat száma, megnevezése:
      879040			 Gyermekotthonban elhelyezettek ellátása                                                    
Szakfeladat száma: 					Megnevezése:
889206-1				Területi gyermekvédelmi szakszolgáltatás
879012-1				Gyermekotthoni ellátás        
                                            
· a lakóhelyéről önkényesen eltávozott, felügyelet nélkül maradt és ellátást kérő gyermekek (ideértve a hatósági határozattal rendelkező külföldi állampolgárságú kiskorúak) átmeneti gondozását, valamint az ideiglenes hatállyal elhelyezett gyermekek, átmeneti vagy tartós nevelésbe vett gyermekek (különösen mozgáskorlátozottak, különleges vagy speciális ellátást igénylők), elhelyezését biztosító gyermekotthon működtetése;

· átmeneti vagy tartós nevelésbe vett kiskorú anya gyermekével együtt történő befogadása, otthont nyújtó ellátása,

· utógondozói ellátás biztosítása, utógondozói ellátásban részesülő fiatal felnőttek elhelyezését biztosító otthon és ehhez kapcsolódóan utcai gondozószolgálat működtetése;

· külső férőhelyek működtetése;

· az ideiglenes hatállyal elhelyezett, átmeneti vagy tartós nevelésbe vett kiskorúak, valamint utógondozói ellátottak elhelyezése érdekében nevelőszülői hálózat szervezése, fenntartása, működtetése;

· Gyermekvédelmi Szakértői Bizottság működtetése;

· az ideiglenes hatállyal elhelyezett, átmeneti vagy tartós nevelésbe vett gyermekek gondozási helyének meghatározása érdekében elhelyezési javaslat készítése, egyéni elhelyezési terv kimunkálása;

· eseti gondnoki, vagyonkezelő gondnoki, hivatásos gyámi hálózat működtetése;

· szaktanácsadással kapcsolatos feladatok ellátása (elemzések, javaslatok készítése a gyermekvédelmi szakellátás fejlesztésére);

· különböző nyilvántartások vezetése:
· a szakellátásba beutalt kiskorúakról és utógondozói ellátottakról
· az ellátottak gondozási napjáról
· férőhelyekről, gyermekotthonokról, nevelőszülőkről és egyéb ellátóhelyekről
· örökbefogadásra alkalmasnak nyilvánított gyermekekről
· örökbefogadásra alkalmasnak nyilvánított személyekről

· 24 órás diszpécseri szolgálat működtetése

879016-1				Nevelőszülőnél elhelyezettek ellátása
855936-1				Kötelező felkészítő képzések
552001-1				Üdülői szálláshely- szolgáltatás
749031-1				Módszertani szakirányítás
879015-1                                           Utógondozó otthoni ellátás

b) Az intézmény vállalkozási tevékenységet nem végez.

Az  intézmény alaptevékenységei ellátásához biztosított ingatlanok felsorolása

- Budapest, VIII. kerület 34730 hrsz. alatt nyilvántartott 4498 m2 alapterületű, valóságban Budapest, VIII. kerület Alföldi u. 9-11. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, VIII. kerület 34731 hrsz. alatt nyilvántartott 956 m2 alapterületű, valóságban Budapest, VIII. kerület Alföldi u. 13. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, VIII. kerület 35363/1/A/38 hrsz. alatt nyilvántartott 74 m2 alapterületű, valóságban Budapest, VIII. kerület Teleki L. tér 8-9./B/III.7. sz. alatt lévő, az intézmény saját tulajdonát képező  ingatlan használata.

- Budapest, XI. kerület 4367/1/A/31 hrsz. alatt nyilvántartott 69 m2 alapterületű, valóságban Budapest, XI. kerület Bartók Béla út 86. II. 1. sz. alatt lévő, az intézmény saját tulajdonát képező  ingatlan használata.

- Budapest, XVII. kerület 121047/27/A/41 hrsz. alatt nyilvántartott 73 m2 alapterületű, valóságban Budapest, XVII. kerület Újlak u. 43. fsz. 3. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, XIV. kerület 29782 hrsz. alatt nyilvántartott 2628 m2 alapterületű, valóságban Budapest, XIV. kerület Erzsébet királyné útja 6/b. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, XVII. kerület 122199 hrsz. alatt nyilvántartott 691 m2 alapterületű, valóságban Budapest, XVII. kerület Magvető u. 11. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, XVIII. kerület 146495 hrsz. alatt nyilvántartott 539 m2 alapterületű, valóságban Budapest, XVIII. kerület Szerencse u. 9. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, V. kerület 24922 hrsz. alatt nyilvántartott 111 m2 alapterületű, valóságban 
Budapest, V. kerület Falk Miksa u. 8. sz. alatt lévő ingatlan (felépítmény), az intézmény bérleménye.

- Budapest, II. kerület 012635/2/A/2 hrsz., alatt nyilvántartott 74 m2 alapterületű, valamint a 012635/2/A/11 hrsz. alatt nyilvántartott 16 m2 alapterületű valóságban Budapest, II. kerület Tövis u. 3/c fsz. 2. sz. alatt lévő, az intézmény tulajdonát képező felépítményes ingatlan használata.

- Bogács 1788 hrsz. alatt nyilvántartott 1575 m2 alapterületű, valóságban Bogács, Őz u. 11. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budapest, XII. kerület 10875/5 hrsz. alatt nyilvántartott 29338 m2 alapterületű, valóságban Budapest, XII. kerület Árnyas u. 40. sz. alatt lévő, Fővárosi Önkormányzat 10000/29338 tulajdoni hányaddal a Főv. Önkormányzat tulajdonát képező korlátozottan forgalomképes, a XII. kerületi önkormányzattal osztatlan közös tulajdonban lévő felépítményes ingatlan használata.

Vagyonértékű jogok (intézményi tulajdon)
(Napsugár Üdülőépítő és Fenntartó Szövetkezetnél Hévíz, 1455/7 hrsz. alatt nyilvántartott, valóságban Hévíz, Tavirózsa u. 5. sz. alatt 2B03 turnusszámon nyilvántartott 1 db másfél szobás, 36 m2 alapterületű, évi 28 napos üdülőhasználati jog)


7. Az intézmény vezetőjének megbízási rendje
Az intézmény igazgatóját Budapest Főváros Közgyűlése pályázat útján határozott időre bízza meg magasabb vezetői feladatok ellátásával.


8. Az intézmény képviseletére jogosultak
Az intézmény igazgatója, valamint az általa megbízott intézményi dolgozók.


9. Az intézményben foglalkoztatottak

a közalkalmazottak jogállásáról szóló 1992. évi XXXIII. törvény hatálya alá tartoznak.  


10. Az intézmény közvetlen jogelődje:

Budapest Főváros Önkormányzatának Területi Gyermekvédelmi Szakszolgálata
1081 Budapest, Alföldi u. 9-13.

Ez a módosításokkal egységes szerkezetbe foglalt alapító okirat az aláírást követő napon lép hatályba.

Budapest, 2011. 

                                            Tarlós István főpolgármester megbízásából

                                                                       Csomós Miklós
                                                               főpolgármester-helyettes 
                                       						
Sárádi Kálmánné dr. főjegyző megbízásából:

dr. Kelemen Barnabás 
           aljegyző 


4 / 4
3 / 4
image1.png




